Tidligt onsdag morgen modtog Den lokale Falck station i Hirtshals en melding om brand ombord på et skib i Hirtshals Havn. 9 mand rykkede ud, men brandslukkerne blev der ikke brug for.

Der stod rød ud af skibet, der havde lagt til havn i Hirtshals, da 9 mænd fra den lokale Falck Station ankom til Hirtshals Havn onsdag morgen. Det viste sig dog hurtigt, at der ikke var tale om en brand, men en mindre håndværker fejl. I forbindelse med at der skulle udføres noget arbejde på skibet tirsdag aften, havde håndværkere sat en prop i skorstenen, men de havde undladt at slukke for oliefyret, så alt røgen røg i stedet ud i skibets fyrrum, og videre fra skibet ud på kajen. De mange mænd fra den lokale Falck Station kunne således nøjes med at åbne nogle luger i skibet for at få røgen ud, det fortæller indsatsleder ved Beredskabscenter Hjørring, Dennis Ottosen.